ai4bharat/Pralekha huggingface dataset:
سماجی انصاف اور تفویض اختیارات کی وزارت
این سی ایس سی نے درج فہرست ذاتوں سے تعلق رکھنے والے افراد کے لئے شکایات کے نمٹارے کے آن لائن پورٹل کا آغازکیا
نئی دہلی ،14اپریل:مواصلات واطلاعاتی ٹکنالوجی اورانصاف کے مرکز ی وزیرجناب روی شنکر پرساد نے درج فہرست ذاتوں کے لئے قومی کمیشن  کا شکایات کے ازالے سے متعلق ایک آن لائن پورٹل شروع کیاہے ۔ اس پورٹل کا آغاز سماجی انصاف وتفویض اختیارات کے وزیرمملکت جناب رتن لال کٹاریہ ، اوراین سی ایس سی کے چیئرمین جناب وجے سامپلاکی موجودگی میں ایک تقریب کے دوران کیاگیا۔ تقریب کا اہتمام آج بھارت رتن باباصاحب ڈاکٹربی آرامیبڈکرکے 130ویں یوم پیدائش کے موقع پراین سی ایس سی نے کیاتھا۔ این سی ایس سی کے نائب چیئرمین جناب ارون ہلدر، این سی ایس سی کے رکن جناب سبھاش رام ناتھ پردھی ، این سی ایس سی کی رکن ڈاکٹرانجوبالا اورایم ای آئی ٹی وائی کے سکریٹری جناب اجے پرکاش ساہنی بھی اس موقع پرموجود تھے ۔
اس موقع پراظہارخیال کرتے ہوئے جناب روی شنکر پرساد نے کہاکہ این سی ایس سی کا شکایات کے ازالے کاآن لائن پورٹل خاص طورپر اس لئے اہمیت کا حامل ہے کیونکہ آج ملک بھارت کی ایک عظیم شخصیت ڈاکٹربی آرامبیڈکر کا یوم پیدائش منارہاہے جو ایک سماجی مصلح اور ماہراقتصادیات تھے ۔ انھوں نے سماج کے پسماندہ اوردبے کچلے لوگوں کی بہتری کے لئے کام کیا۔ بھارت کا آئین لکھنے میں ان کے زبردست تعاون کو ہمیشہ یاد رکھاجائے گا۔ وہ ملک سے سماجی نابرابری کو پوری ختم کردیناچاہتے تھے جناب پرساد نے کہا کہ ڈیجیٹل انڈیا کے میدان میں اطلاعاتی ٹکنالوجی کے وزارت کے بہت سے نئے اقدامات کئے گئے ہیں ۔ جن کی وجہ سے بھارت میں کایاپلٹ ہوئی ہے ۔انھوں نے اظہارخیال کیاکہ ڈیجیٹل انڈیا کو ملک میں ایک عوامی تحریک بنائے جانے کی ضرورت ہے ۔
جناب رتن لال کٹاریہ نے اپنی تقریرمیں کہاکہ سماجی انصاف وتفویض اختیارکی وزارت سماج کے کمزوراورمحروم طبقوں کی بااختیاری اورکایاپلٹ کے تئیں عہد بستہ ہے ۔ انھوں نے کہاکہ اس این سی ایس سی شکایات کے ازالے کے پورٹل سے یہ بات مزید آسان ہوجائے گی کہ ہمارے ملک کی درج فہرست ذاتوں سے تعلق رکھنے والی آبادی ملک کے کسی بھی حصے سے اپنی شکایات درج کراسکے گی ۔ اس پورٹل کی ڈیزائننگ بھاسکراچاریہ انسٹی ٹیوٹ فاراسپیس اپلی کیشنز اینڈ جیو انفارمیٹکس کے ساتھ مل کر کی گئی ہے جو حکومت ہند کی الیکٹرانک اوراطلاعاتی ٹکنالوجی کی وزارت کے تحت مہارت کا ایک مرکز ہے ۔ اس پورٹل سے شکایات درج کرنے کے شروع سے آخرتک کے عمل اور شکایات کن مرحلوں میں ہیں ، اس کی جانکاری حاصل کرنے میں آسانی ہوگی ۔ بہرحال اس کا مقصد ای ۔ عدالتوں کی طرز پر سنوائی کے عمل کو نتیجہ خیزبناناہے ۔ دستاویزات اور آڈیو/وڈیوفائلوں کو اپلوڈکرنے کی سہولت بھی دستیاب ہے ۔
درج فہرست ذاتوں سے متعلق قومی کمیشن  کاقیام بھارت کے آئین کی دفعہ 338کے تحت کیاگیاتھا جس کا مقصد ان سبھی معاملات کی تفتیش اور ان پرنظررکھناہے ، جن کا تعلق ان سبھی قوانین کے تحت درج فہرست ذاتوں کو فراہم کئے گئے تحفظات سے ہے جو عارضی طورپر نافذ ہیں یا حکومت ہند کے کسی بھی حکم کے تحت فراہم کئے گئے ہیں ۔ یہ کمیشن درج فہرست ذاتوں کو فراہم کئے گئے حقوق اورتحفظات سے محرومیت کے سلسلے میں بھی خصوصی شکایات کی بھی تفتیش کرتاہے ۔ این سی ایس سی اپنے ان عزائم کو تازہ شکل دیتارہتاہے جن کا تعلق درج فہرست ذاتوں کی برادری کے مقصد کے تئیں خدمات انجام دینے سے ہے جیساکہ آئین اورحکومت ہند کے پالیسیوں میں لازمی قراردیاگیاہے ۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 210.82 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 23,50,665 ٹیکے لگائے گئے۔
ہندوستان میں سردست زیر علاج مریضوں کی تعداد 94,047 ہے۔
فی الحال زیر علاج مریضوں کی شرح 0.21 فیصد ہے۔
سردست ملک میں شفایابی کی شرح 98.60 فیصد ہے۔
گزشتہ 24 گھنٹوں کے دوران 13,084 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,37,57,385 ہوگئی ہے۔
پچھلے 24 گھنٹوں کے دوران 10,725 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.73 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.39 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,92,837 ٹیسٹ کئے گئے۔
وزیراعظم کا دفتر
وزیر اعظم نے اسسٹنٹ سیکریٹریوں کے اختتامی اجلاس کی صدارت کی
2017 بیچ کے آئی اے ایس افسروں نے وزیر اعظم کو پریزینٹیشن دیا
نئی دہلی، یکم اکتوبر2019:وزیر اعظم جناب نریندر مودی نے نئی دہلی میں اسسٹنٹ سیکریٹریوں  کے اختتامی اجلاس میں شرکت کی۔
افسروں کے ذریعے وزیر اعظم کو متعدد پریزینٹیشن دیئے گئے۔جن موضوعات پر یہ پریزینٹیشن دیئے گئے ان کا تعلق توقعاتی اضلاع کی ٹرانسفارمنگ سے لے کر شفافیت اور خدمات کی تیز تر فراہمی کے لئے متعدد گورننس سولیوشنس سے ہے۔
وزیر اعظم نے نئے خیالات ، نئے تصورات اور تناظرات کو اختیار کرنے کے تئیں افسروں کی حوصلہ افزائی کی۔ وزیر اعظم نے کہا کہ متعدد ذرائع سے فیڈ بیک لینا چاہئے، ان کا تجزیہ کیا جانا چاہئے اور پھر انہیں مسائل کے حل کے عمل میں جگہ دینی چاہئے۔انہوں نے افسروں کو مسلسل سیکھتے رہنے اور اپنے اندر تجسس کے جذبے کو پروان چڑھانے کی تلقین کی۔
افسروں سے بات چیت کرتے ہوئے وزیر اعظم نے کہا کہ سروس اوریئنٹیشن یعنی خدمات کے تعلق سے جھکاؤ کو برقرار رکھنا سول سرونٹس کے لئے انتہائی اہم ہے، کیونکہ اس سے غیر جانبداری آتی ہے۔
عوامی شراکت داری کی اہمیت پر زور دیتے ہوئے انہوں نے نوجوان افسروں سے اپیل کی کہ وہ سرکاری اسکیموں کے مؤثر نفاذ کے لئے اجتماعی کوششوں کی حوصلہ افزائی کریں۔انہوں نے افسروں سے گزارش کی کہ وہ اسسٹنٹ سیکریٹری بننے کے دوران جو بہترین تجربات حاصل کئے ہیں اس کو بروئے کار لائیں۔
وزیر اعظم نے جوان افسروں کے پریزینٹیشن کی ستائش کی اور مستقبل میں ان کے رول کے لئے انہیں نیک خواہشات پیش کیں۔وزیر اعظم نے کہا کہ آپ کی کامیابی ملک کے لئے اہم ہے۔آپ کی کامیابی بہت سے لوگوں کی زندگیوں میں یکسر تبدیلی لاسکتی ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ مرکز کے زیر انتظام نئے علاقے لداخ کے لیے وزیراعظم کی طرف سے مقرر کیے گئے مقاصد اور نشانے بروقت حاصل کر لیے جائیں گے تاکہ اسے ملک میں مرکز کے زیر انتظام بہترین علاقوں میں شمار کیا جا سکے
نئی دہلی،09 ستمبر ،2021 / نوجوانوں کی سہولت کے لیے لداخ میں سول سروس امتحان منعقد کرانے کے لیے اس کا اپنا خصوصی مرکز قائم کیا جائے گا۔ یہ مرکز لیہ میں قائم کیا جائے گا اور اس میں اگلے مہینے سول سروسز کے پریلیمینری امتحان منعقد کرانے کے ساتھ ساتھ کام کاج شروع ہو جائے گا۔ اسی طرح مشترکہ اہلیت ٹیسٹ کے لیے جس کی منصوبہ بندی حال ہی میں تشکیل شدہ قومی بھرتی ایجنسی نے کی تھی ، ٹیسٹ لیہ اور کرگل کے ضلعوں میں سے ہر ایک میں مرکز قائم کیا جائے گا۔
اس کا اعلان سائنس و ٹکنالوجی کے وزیر مملکت آزادانہ چارج ، زمینی علوم کے وزیر مملکت آزادانہ چارج، وزیر اعظم کے دفتر ، عملے، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کیا۔ انہوں نے کہا کہ مرکز کے زیر انتظام نئے علاقے لداخ کے لیے وزیر اعظم کی طرف سے مقرر کیے گئے مقاصد کو مقررہ وقت کے اندر اندر حاصل کر لیا جائے گا۔ یہ مقاصد ہیں ملک میں اس علاقے کو مرکز کے زیر انتظام بہترین علاقوں میں سے ایک بنانا۔ لیہ میں لداخ افسران کے لیے صلاحیت سازی سے متعلق ایک دو روزہ ورکشاپ کا افتتاح کرتے ہوئے وزیر موصوف نے کہا کہ پانچ اگست ، 2019 کو وزیر اعظم نریندر مودی کی طرف سے کیے گیے تاریخی فیصلے سے مرکز کے زیر انتظام اس نئے علاقے میں تمام نئے ممکنات فراہم کر دیئے جائیں گے جو کہ وزیر اعظم اس کے ترقی سے متعلق ایجنڈے پر لگاتار کام کر رہے ہیں۔
ڈاکٹر جتیندر سنگھ نے کہا کہ 2022 کے اوائل سے پورے ملک میں مشترکہ اہلیت سے متعلق ٹیسٹ  منعقد کرایا جائے گا اور لداخ میں لیہ اور کرگل میں دو مرکز قائم کیے جائیں گے ۔ یہ مرکز سرکاری شعبے میں ملازمتوں کے لیے امیدواروں کے انتخاب کے لیے قائم کیے جائیں گے۔ جس کے لیے بھرتی فی الحال اسٹاف سلیکشن کمیشن ایس ایس سی ، ریلوے بھرتی بورڈ  اور بینکنگ عملے کے انتخاب کا ادارہ کراتا ہے۔ انہوں نے کہا کہ یہ نہ صرف حکمرانی کی ایک اصلاح ہے بلکہ دور دراز کے علاقوں میں رہنے والے نوجوانوں کی ملازمت کے لیے بھی ایک بڑی سماجی اصلاح ہے۔ وزیر موصوف نے کہا کہ اس تاریخی اصلاح سے تمام امیدواروں کو ان کے پس منظر یا سماجی و اقتصادی حیثیت کے قطع نظر مساویانہ موقعے فراہم ہوں گے ۔ خواتین اور معزور امیدواروں کو بھی بڑے فائدے فراہم ہوں گے۔
ڈاکٹر جتیندر سنگھ نے یہ بھی بتایا کہ یو پی ایس سی اس سال سے لیہ میں ایک امتحان مرکز قائم کرے گا جو سول سروس کے پریلیمینری امتحان 2021 پہلی مرتبہ منعقد کیا جائے گا۔ یہ امتحان اس سال 10 اکتوبر سے منعقد کیاجائے گا۔
جناب وی سرینواس ، ایڈیشنل سکریٹری ، ڈی اے آر اینڈ پی جی ، جناب تاشی گیالسن ، چیف ایگزیکٹو کونسلر ، ایل اے ایچ ڈی سی ، لیہ ، جناب فیروز احمد خان ، چیف ایگزیکٹو کونسلر ، ایل اے ایچ ڈی سی ، کارگل ایل ایس او نے افتتاحی اجلاس سے خطاب کیا۔ شکریہ کا ووٹ جناب اجیت کمار ساہو ، کمشنر / سکریٹری ، لداخ نے دیا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8835
(Visitor Counter : 153
وزارت دفاع
چھاؤنی بورڈوں نے کووڈ -19 سے نمٹنے کے لیے تیاریاں تیز کیں
نئی دہلی، 04 اپریل 2020؛ / ملک بھر کی 19 ریاستوں / مرکز کے زیر انتظام علاقوں کے 72چھاؤنی بورڈوں نے جن میں تقریباًٍ 21 لاکھ آبادی ہے  کورونا وائرس  وبا کی وجہ سے درپیش چیلنج سے نمٹنے کی تیاریاں تیز کر دی ہیں۔ سبھی چھاؤنی بورڈوں کو ہدایات دے دی گئی ہیں کہ وہ کسی بھی امکانی ہنگامی صورتحال سے نمٹنے کے لیے اسپتالوں / صحت مرکزوں اور گیسٹ ہاؤسز میں بستروں کی نشاندہی کرے۔
صدر جمہوریہ اور چھاؤنی بورڈوں کے چیف اگز یکٹیو افسران اپنے اپنے علاقوں میں سول حکام کے ساتھ لگارات رابطہ رکھے ہوئے ہے اور جہاں کہیں ضرورت ہے وہاں درکار مدد فر اہم کر رہے ہیں۔ صحت اور خاندانی بہبود کی وزارت کی طرف سے جاری سبھی ہدایتوں پر ، سبھی چھاؤ نی بورڈوں کی طرف سے سختی سے عمل کیا جا رہا ہے۔ سبھی چھاؤنی دفتروں کی عمارتوں ، رہائشی علاقوں ، اسکول عمارتوں ، لائبریریوں اور مارکٹوں کو لگاتار سینی ٹائز کیا جا رہا ہے۔ یہاں کے مکینوں کو چھا ؤنی علاقوں میں لاؤڈ اسپیکروں ، جانکاری دینے والے نوٹسوں ، ہورڈنگز / پمفلیٹس ، سبھی خاص جگہوں پر چسپاں کر کے عوامی اعلانات کے ذریعے کووڈ – 19 کے بارے میں حساس بنایا جا رہا ہے۔ رہائش پذیر طبی افسران عملے کے اُن سبھی افراد کے لیے ورکشاپوں کا انعقاد کر رہے ہیں جو کووڈ – 19 پھیلنے سے روکنے میں لازمی خدمات انجام دے رہے ہیں اور احتیاطی اقدامات کر رہے ہیں اور ساتھ ہی ساتھ کسی امکانی ہنگامی صورتحال کے لیے چھاؤنی کے جنرل اسپتال  تیار کر رہے ہیں ۔ ڈائریکٹر جنرل ڈیفنس اسٹیٹس  کی ہدایتوں کی روشنی میں لائحہ عمل تیار کر رہے ہیں ۔ سبھی سی جی ایچ درکار طبی امداد فراہم کرنے کے لیے ہمہ وقت کام کر رہے ہیں ۔
چھاؤنی بورڈ پورے عملے کو فیس ماسک ، دستانے ، سینی ٹائزر بوتلیں فراہم کر رہے ہیں ۔ چھاؤنی کے علاقے میں سبھی ہوٹلوں اور ریسٹورانوں کو ہدایت پر سختی سے عمل کرنے کے لیے کہا گیا ہے۔
چھاؤنی کے علاقوں میں رہنے والے خاص طور پر غریب لوگوں کے لیے لازمی اشیاء اور کھانے پینے کی چیزوں کی سپلائی کو یقینی بنانے کے لیے دفتر کے عملے پر مشتمل ٹاسک فورسیں تشکیل دی گئی ہے۔ بلیک مارکیٹنگ ، جمگھٹ لگانے سے گریز کرنے اور لاک ڈاؤن سے متعلق رہنما خطوط پر عمل کرنے کے لیےپرچون / کریانا کی سبھی دکانوں کو حساس بنایا گیا ہے۔ چھاؤنی بورڈ پانی کی لگاتار اور بلا رکاوٹ سپلائی کے انتظامات اور سڑک پر روشنی کی خدمات کو بھی یقینی بنا رہےہیں۔ چھاؤنی کے زیادہ تر علاقوں میں یہاں کے مکینوں کے لیے ہیلپ لائن نمبر بھی جاری کیا گیا ہے۔
چھاؤنی علاقوں کا مجموعی بلدیاتی انتظام چھاؤنی بورڈوں کے تحت آتا ہے جو جمہوری ادارے ہیں۔ منفرد انداز کے ، چھاؤنی بورڈوں کے ڈھانچے کی دیکھ بھال اِس حقیقت کے پیش نظر کامیابی کے ساتھ کی جا رہی ہے کہ چھاؤنی علاقوں کا ابتدائی مقصد چھاؤنی آبادی کو بسانا اور ان کی تنصیبات تھا اور ہے۔ اس سلسلے میں چھاؤنیاں ، فوجی اسٹیشنوں سے مختلف ہیں کیونکہ فوجی اسٹیشنوں کا خالص مقصد مسلح فوجوں کے ذریعے ان علاقوں کا استعمال اور اُن کا وہاں رہنا ہے اور ان کا قیام ایک ایگزیکٹیو آرڈر کے تحت کیا گیا ہے، جہاں چھاؤنیاں ایسے علاقے ہیں جو فوجی اور سول دونوں طرح کی آبادیوں پر مشتمل ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1473
(Visitor Counter : 110
بندرگاہوں، جہاز رانی اور آبی راستوں کی وزارت
جناب سربانند سونووال نے ناروے کے تجارت اور صنعت کے وزیر مسٹر جان کرسچن ویسٹرے سے ملاقات کی
بات چیت ماحول دوست بندرگاہوں ،ماحول دوست جہازرانی ، جہازسازی اور نیل گوں معیشت پر مرکوز ہے
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے جمعرات کو نئی دہلی میں ناروے کے وزیر تجارت اور صنعت عزت مآب مسٹر جان کرسچن ویسٹرے کے ساتھ میٹنگ کی۔وزراء نے دوطرفہ دلچسپی کے امور بشمول گرین پورٹس اور شپنگ، بحری جہاز سے سفرکرنے والوں کی تربیت، متبادل ایندھن جیسے مستقبل کی جہازرانی کے لئے سبز امونیا اور ہائیڈروجن کا استعمال اور پائیدار جہاز کی ری سائیکلنگ کے لیے تبادلہ خیال کیا۔ ہندوستان میں ماحول دوست ساحلی جہازرانی پروگرام سے متعلق تجاویز کے نفاذ پر بھی غور کیا گیا۔ دونوں ممالک نے بندرگاہوں اور جہاز رانی کے شعبے میں صفر اخراج کے پروگرام کو نافذ کرنے کی غرض سے مخصوص ٹیکنالوجیز کو بروئے کار لانے کے لیے اپنے عزم کا اعادہ کیا۔
حالیہ برسوں میں، دونوں ممالک اقتصادی اور تکنیکی میدان میں باہمی تعامل کا تیزی کے ساتھ استعمال کر رہے ہیں۔ ہند-نارویجن دوطرفہ تعلقات کادونوں ممالک کے درمیان اعلیٰ سطحی دوروں کے باقاعدہ تبادلے کے ذریعہ اظہارہوتاہے۔ دونوں ممالک کے درمیان آخری جوائنٹ ورکنگ گروپ میری ٹائم میٹنگ نومبر 2022 میں ہوئی تھی۔ بندرگاہوں، جہازرانی اورآبی گزرگاہوں کی وزارت نے جون 2022 میں نیل گوں معیشت کے موضوع پرمنعقدہونے والے انڈیا-ناروے ٹاسک فورس کے 5ویں ایڈیشن میں بھی حصہ لیا تھا۔ ہندوستان بھی ماحول دوست سمندری سفر 2050 نام کے ایک شراکتی پروجیکٹ کا حصہ ہے۔یہ پروجیکٹ ناورے کی حکومت اور آئی ایم او کے درمیان مئی 2019 میں شروع کیا گیا تھا جس کا مقصدجہازرانی کی صنعت کو کم کاربن والے مستقبل کی طرف تبدیل کرنا ہے۔
میٹنگ کے دوران، جناب سربانند سونووال نے اظہار خیال کرتے ہوئے کہا کہ ناروے کے وزیر کے دورہ ہند سے دونوں ممالک کے درمیان جہاز رانی اور بندرگاہوں کے شعبہ جات میں بڑھتے ہوئے سمندری تعاون کو تقویت ملے گی۔ انہوں نے کہا کہ، ‘‘ہمارے وزیر اعظم جناب نریندر مودی جی کے ماحول دوست بندرگاہوں اور ماحول دوست جہازرانی کے وژن کو پورا کرنے کے لیے، ہم اس بات کے خواہشمندہیں کہ ناروے ہائیڈروجن کے ایندھن سے چلنے والی بڑی کشتیوں، سطح پرآزادانہ طورپرکام کرنے والے جہازوں، کم اخراج والے ایل این جی-ہائبرڈ جہازوں، کاربن کے صفراخراج والی سولر بیٹری رو۔رو فیری ویسلز، اندرون ملک اور ساحلی علاقوں میں چلنے والے ایل پی جی /ایل این جی کیریئرز’’کے شعبے میں حاصل کی جانے والی اپنی مہارت کا ہمارے ساتھ اشتراک کرے ۔
ناروے کے وفد میں وزارت تجارت و صنعت کے سینئر افسران، ہندوستان میں ناروے کے سفیر اور ناروے کی مختلف کمپنیاں شامل تھیں۔ ہندوستان کی طرف سے چیئرپرسن این ایس بی، ایڈیشنل سکریٹری  اور بندرگاہوں ، جہازرانی اورآبی گزرگاہوں کی وزارت کے دیگر سینئر عہدیدار مرکزی وزیر کے ہمراہ تھے۔
وزارت خزانہ
سی بی ڈی ٹی 20 جولائی ، 2020 ء سے مالی سال 19-2018 ء کے لئے انکم ٹیکس کی رضا کارانہ ادائیگی کے بارے میں ای – مہم شروع کرے گا
نئی دلّی ،19 جولائی / انکم ٹیکس کا محکمہ 20 جولائی ، 2020 ء ، بروز پیر سے ٹیکس دہند گان کی آسانی کے لئے انکم ٹیکس کی رضا کارانہ ادائیگی کے بارے میں ایک ای – مہم شروع کر رہا ہے ۔ 11 روزہ یہ مہم 31 جولائی ، 2020 ء کو ختم ہو جائے گی ۔ اس میں ایسے ٹیکس دہندگان پر توجہ مرکوز کی جائے گی ، جنہوں نے پہلے اپنے ریٹرن فائل نہیں کئے ہیں یا مالی سال 19-2018 ء کے ، اُن کے ریٹرن میں کوئی اختلاف / کمی پائی جاتی ہے ۔
اس ای – مہم کا مقصد ٹیکس دہندگان کو اپنے ٹیکس / مالی لین دین کے بارے میں آئی ٹی محکمے کے ساتھ آن لائن معلومات فراہم کرنا ، خاص طور پر مالی سال 19-2018 ء کے لئے ٹیکس دہندگان کو سہولت فراہم کرنا اور رضا کارانہ طور پر ادائیگی کو فروغ دینا ہے تاکہ انہیں کوئی نوٹس موصول نہ ہو اور کوئی جانچ کا عمل کا سامنا نہ کرنا پڑے ۔
یہ ای – مہم ٹیکس دہند گان کے فائدے کے لئے چلائی جا رہی ہے ۔ اس ای – مہم کے تحت انکم ٹیکس کا محکمہ مخصوص ٹیکس دہندگان کو ای میل / ایس ایم ایس بھیجے گا تاکہ وہ مالی لین دین سے متعلق آئی ٹی محکمے کو مختلف وسائل سے حاصل ہونے والی معلومات کی تصدیق کر سکے ۔ ان دیگر وسائل میں مالی لین دین کا اسٹیٹمنٹ  ، ادائیگی کے مقام پر ٹیکس کی کٹوتی  ، موقع پر ٹیکس کی وصولی  ، بیرونی ادائیگیاں  وغیرہ شامل ہیں ۔ محکمے نے معلومات کے تیکون اور اعداد و شمار کے تجزیہ کے تحت جی ایس ٹی ، درآمدات ، بر آمدات اور تمسکات میں لین دین ، اشیاء اور موچوول فنڈ وغیرہ میں لین دین کے بارے میں معلومات یکجا کی ہے ۔
قابلِ ذکر ہے کہ اعداد و شمار کے تجزیہ سے کچھ ایسے ٹیکس دہندگان کی نشاندہی کی گئی ہے ، جنہوں نے بڑی قدر کے لین دین کئے ہیں لیکن مالی سال 20-2019 ء کے لئے اپنے ریٹرن داخل نہیں کئے ہیں  ۔ ریٹرن داخل نہ کرنے والوں کے علاوہ ایسے ریٹرن داخل کرنے والوں کی بھی نشاندہی کی گئی ہے ، جنہوں نے اپنے انکم ٹیکس ریٹرن میں بڑی قدر والے لین دین کی نشاندہی نہیں کی ہے ۔
ای – مہم کے تحت ٹیکس دہند گان اپنے بڑی قدر والے لین دین سے متعلق معلومات متعلقہ پورٹل پر حاصل کر سکتے ہیں ۔ یہ لوگ مندرجہ ذیل متبادل میں سے کسی ایک کو منتخب کرکے اپنا جواب آن لائن داخل کر سکتے ہیں ۔  معلومات درست ہے ۔  معلومات پوری طرح درست نہیں ہے ۔  معلومات دوسرے شخص / سال سے متعلق ہے ۔  یہ معلومات دوہرائی گئی ہے / دی گئی جانکاری میں شامل ہے اور  اس معلومات سے انکار کیا جاتا ہے ۔ ان سب کے لئے انکم ٹیکس دفتر جانے کی کوئی ضرورت نہیں ہے کیونکہ یہ جوابات آن لائن داخل کئے جائیں گے ۔
قابلِ ذکر ہے کہ سال 20-2019 ء کے لئے  کے لئے انکم ٹیکس ریٹرن داخل کرنے یا نظر ثانی کرنے کی آخری تاریخ 31 جولائی ، 2020 ء ہے ۔ ٹیکس دہندگان سے درخواست کی جاتی ہے کہ وہ اپنی آسانی اور فائدے کے لئے اس موقع کا فائدہ اٹھاتے ہوئے ای – مہم میں شریک ہوں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4010
(Visitor Counter : 170
الیکٹرانکس اور اطلاعات تکنالوجی کی وزارت
حکومت نے یکم جون سے موڈیفائیڈ سیمیکان انڈیا پروگرام کے مطابق سیمی کنڈکٹر اور ڈسپلے فیبس قائم کرنے کے لیے درخواستیں طلب کیں
انڈیا سیمی کنڈکٹر مشن  کے پورٹل کے ذریعے ہی آن لائن درخواستیں جمع کرائی جائیں گی
حکومت نے ترمیم شدہ سیمیکان انڈیا پروگرام کے تحت یکم جون 2023 سے ہندوستان میں سیمی کنڈکٹر فیبس اور ڈسپلے فیبس کے قیام کے لیے نئی درخواستیں طلب کرنے کا فیصلہ کیا ہے۔ درخواستیں انڈیا سیمی کنڈکٹر مشن کے ذریعہ وصول کی جائیں گی ، جو نامزد نوڈل ایجنسی ہے اور جسے ہندوستان میں سیمی کنڈکٹرز اور ڈسپلے مینوفیکچرنگ ماحولیاتی نظام کی ترقی کے لیے ترمیم شدہ سیمیکان انڈیا پروگرام کو نافذ کرنے کی ذمہ داری سونپی گئی ہے۔
ترمیم شدہ پروگرام کے تحت، کسی بھی نوڈ  کے ہندوستان میں سیمی کنڈکٹر فیبس کے قیام کے لیے پروجیکٹ لاگت کی 50 فیصد مالیاتی ترغیب کمپنیوں/ کنسورشیا/ مشترکہ منصوبوں کے لیے دستیاب ہے۔ اسی طرح ہندوستان میں مخصوص ٹیکنالوجی کے ڈسپلے فیبس کے قیام کے لیے پروجیکٹ لاگت کی 50 فیصد مالی ترغیب دستیاب ہے۔
ہندوستان میں کمپاؤنڈ سیمی کنڈکٹرز/ سیلیکون فوٹوونکس/ سینسر فیب/ ڈسکریٹ سیمی کنڈکٹرز فیب اور سیمی کنڈکٹر اے ٹی ایم پی/ او ایس اے ٹی کی سہولیات کے قیام کے لیے ترمیم شدہ اسکیم کی درخواست ونڈو دسمبر 2024 تک کھلی رہےگی۔ ڈیزائن لنکڈ انسینٹیو اسکیم کی درخواست ونڈو بھی دسمبر 2024 تک کھلی رہے گی۔اب تک ڈی ایل آئی اسکیم کے تحت 26 درخواستیں موصول ہوئی ہیں اور پانچ درخواستوں کو منظوری دی گئی ہے۔
حکومت نے دسمبر 2021 میں ہندوستان میں سیمی کنڈکٹرز اور ڈسپلے مینوفیکچرنگ ماحولیاتی نظام کی ترقی کے لیے 76,000 کروڑ روپے کی لاگت کے ساتھ سیمیکان انڈیا پروگرام شروع کیا تھا۔ تمام درخواست دہندگان، جنہوں نے سیمی کنڈکٹر فیبس کے قیام کے لیے اسکیم کے تحت درخواستیں دی تھیں، انہیں اپنی تجاویز میں مناسب ترمیم کو شامل کرکے ڈسپلے فیب کے قیام کے لیے اسکیم  کو سیمی کنڈکٹر فیبس کے قیام کے لیے ترمیم شدہ اسکیم اور ڈسپلے فیبس کے قیام کے لیے ترمیم شدہ اسکیم کے تحت درخواستیں جمع کرانے کی اجازت ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-5651
(Visitor Counter : 68
صحت اور خاندانی بہبود کی وزارت
ڈاکٹرہرش وردھن نے وزیراعظم کے ‘ آتم نربھربھارت ’ کے خواب کوپوراکرنے کے لئے
ریاست کی صحت سے متعلق تشویش پرمدھیہ پردیش کے وزیراعلیٰ کے ساتھ ڈیجیٹل طریقے سے
گفت وشنید کی
نئی دہلی ،10 اگست : مدھیہ پردیش کے وزیراعلی ، جناب شیوراج سنگھ چوہان نے صحت اورخاندانی بہبود کے مرکزی وزیرڈاکٹرہرش وردھن سے مدھیہ پردیش میں صحت اوردواکے شعبے میں بہتری لانے کے لئے ان کی رائے معلوم کرنے کے لئے ، ڈیجیٹل طریقے سے بات چیت کی ۔
مدھیہ پردیش سرکارکے افسران نے 2023تک مدھیہ پردیش کو آتم نربھربنانے کے لئے صحت کے شعبے میں بہتری لانے کے لئے ایک خاکہ ڈیجیٹل طریقے سے پیش کیا۔ ڈاکٹرہرش وردھن نے اس پریزنٹیشن پرقابل قدرمشورے دیئے ۔ جناب چوہان نے یقین دہانی کرائی کہ ان کے سبھی مشوروں پرپوری طرح عمل کیاجائے گا۔
ڈاکٹرہرش وردھن نے بات چیت کے اختتام پرجناب چوہان کومدھیہ پردیش میں کووڈ وباسے نمٹنے پرمبارکباد دی کہ انھوں نے وباء کے دوران حلف لیانیز وہ اس بیماری سے متاثرہونے کے بعد صحت یاب ہوگئے ۔
مدھیہ پردیش کو بھارت کی ان کچھ ریاستوں میں سے ایک کے طورپر مبارکباد دیتے ہوئے جنھوں نے اپنے شہریوں کو یونیورسل ہیلتھ کوریج فراہم کرنے کا عزم کیاہے ، انھوں نے کہاکہ آبادی کا 78فیصد حصہ آیوشمان بھارت ، پی ایم جے اے وائی اسکیم میں شامل کرلیاگیاہے ۔ اس سلسلے میں انھوں نے یہ بھی کہاصحت اورتندرستی کے محض 28.26فیصد مراکز کام کررہے ہیں لیکن ان میں کووڈ وباء کے دوران ایک کروڑلوگ آئے جب کہ مدھیہ پردیش میں کل آبادی 8کروڑہے ۔ انھوں نے ریاستی حکام سے کہاکہ وہ مزید ایچ ڈبلیو سی میں جلد ازجلدکام شروع کریں ۔ آیوشمان بھارت کے حصے پی ایم جے اے وائی کے ساتھ ایچ ڈبلیو سی سے صحت اورتندرستی صحت مراکز میں معیاری حفظان صحت کو یقینی بناکرشہریوں کے لئے ، ان کی صحت پرآنے والے اخراجات میں کمی آئے گی ۔
اس بات کا ذکرکرتے ہوئے کہ مدھیہ پردیش نے ، بیمارنوزائیدہ کی دیکھ بھال ، پہلاکیس بھیجنے والا یونٹ ، روگی کلیان سمیتی جیسی نئی حکمت عملی کی شروعات کی ہے ڈاکٹرہرش وردھن نے انھیں مشورہ دیا کہ وہ ای سنجیونی ٹیلی میڈیسین پلیٹ فارم اپنائیں جس سے حکام کو آبادی کی صحت کے بندوبست میں زبردست مددملے گی ۔
مدھیہ پردیش میں صحت کی صورت حال کے بارے میں انھوں نے کہاکہ ریاست میں زچہ اوربچہ سے متعلق عندیوں کے بارے میں اب بھی تشویش پائی جاتی ہے کیونکہ ایک لاکھ زندہ بچوں کی پیدائش پر 173ایم ایم آر، 1000زندہ بچوں کی پیدائش پر 48آئی ایم آراور 1000زندہ بچوں کی پیدائش پر 36این ایم آرہے جو قومی اوسط سے کہیں زیادہ ہے ۔ انھوں نے یہ بھی اشارہ دیاکہ صحت کے محکمے میں انسانی وسائل کی شدید کمی ہے ۔ البتہ وہ اس بات سے کافی متاثرہوئے کہ مدھیہ پردیش کے وزیراعلیٰ ان اسامیوں کو پُرکریں گے اورریاست کی جی ڈی پی کا کم سے کم 8فیصد حصہ صحت پرخرچ کریں گے ۔
وہ ریاستی حکام کی طرف سے پیش کئے گئے 8مقاصد اور33کاموں سے کافی متاثرہوئے اوراس بات سے کافی مطمئن ہوئے اگران پرعمل کیاجائے توان سے ریاست خود کفیل ہوجائے گی اور وزیراعظم کے آتم نربھربھارت کے خواب کوپوراکرنے میں یہ ایک سنگ میل ثابت ہوگا۔
سٹرک ٹرانسپورٹ اور شاہراہوں کی وزارت
نیشنل ہائی وے اتھارٹی آف انڈیا نے قومی شاہراہوں کےسبھی پروجیکٹوں کے لئے ڈرون سروے لازمی قرار دیا
نئی دہلی، 16 جون 2021 :
سڑک ٹرانسپورٹ اور قومی شاہراہ کی وزارت کے تحت نیشنل ہائی وے اتھارٹی آف انڈیا نے شفافیت ، یکسانیت اور جدید تکنیک کا فائدہ اٹھانے کے لئے ترقی، تعمیر، آپریشن اور رکھ رکھاؤ کے سبھی مراحل کے دوران قومی شاہراہوں کے پروجیکٹوں کی ماہانہ ویڈیو ریکارڈنگ کے لئے ڈرون کے استعمال کو لازمی قرار دیا ہے۔
ٹھیکے دار اور ، کنسیشنیئر، سپر ویژن صلاح کار کی ٹیم لیڈر کی موجودگی میں ڈرون ویڈیو کی ریکارڈنگ کریں گے اور رواں اور پچھلے ماہ کے موازنے پر مبنی پروجیکٹ ویڈیو کو این ایچ آئی کے پورٹل ‘ ڈیٹا لیک ’ پر اپلوڈ کریں گے، جس میں مہینے کےدوران مختلف پروجیکٹوں سے متعلق ڈیولپمنٹ کو محفوظ کیا جائے گا۔ سپرویژن صلاح کار ان ویڈیو کا تجزیہ کریں گے پرجیکٹ ڈیولپمنٹ کے مختلف پہلووں کو شامل کرتے ہوئے ڈیجیٹل ماہانہ پیش رفت رپورٹ پر اپنے تبصرہ کریں گے۔ ان ویڈیو کا استعمال این ایچ آئی کے افسران پروجیکٹ کے فزیکل معائنے کے دوران پہلے کے آبزرویشن کی بنیاد پر خامیوں اور درستگی کی جانچ کے لئے بھی کریں گے۔
اس کے علاوہ این ایچ آئی اے کے پروجیکٹ ڈائرکٹر معاہدے کے سمجھوتے پر دستخط کرنے کی تاریخ سے لے کر مقام پر پروجیکٹ کی تعمیر کی شروعات تک اور پروجیکٹ کے مکمل ہونے تک ماہانہ ڈرون سروے کریں گے۔ این ایچ آئی ان سبھی ڈیولپ شدہ پروجیکٹوں میں ماہانہ ڈرون سروے بھی کرے گی۔ جہاں آپریشن اور رکھ رکھاؤ کے لئے این ایچ آئی خود ذمہ دار ہے۔
چونکہ یہ ویڈیو مستقل طور پر ‘ڈیٹا لیک’ پر جمع کئے جائیں گے ، اس لئے تنازعہ کے حل کے عمل کے دوران ثالثی ٹرائبیونلز اور عدالتوں کے سامنے ثبوت کےطور پر بھی ان کا استعمال کیا جاسکتاہے
اس کے علاوہ ، کوالٹی بڑھانے کے لئے قومی شاہراہوں پر سڑک کی حالت کی سروے کے لئے نیٹ ورک سروے وھیکل  کی لازمی تعیناتی سے قومی شاہراہوں کی مجموعی کوالٹی میں اضافہ ہوگا۔ اس کے لئے این ایس وی سروے کی جدید ترین تکنیکوں جیسے ، 360 ڈگری امیجری کے لئے ہائی-ریزولیشن ڈیجیٹل کیمرہ ، لیزر روڈ پروفیلومیٹر اور سڑک کی سطح میں خرابی کی پیمائش کے لئے دیگر جدید ترین تکنیک کا استعمال کرتی ہے۔